A cím nem túlzás, a velencei kihelyezett frakcióülésen állítólag erről beszélt a miniszterelnök. Az Origo szerint Orbán Viktor azt mondta, hogy ma nincs fontosabb számára, mint "a Soros-terv elleni küzdelem". Arról is beszélt állítólag, hogy Brüsszelben fel akarják gyorsítani az állandó bevándorlási mechanizmus elfogadtatását.

Ezért nemzeti konzultációt indítanak a Soros-tervről.

Még az is megjelent az Origón, hogy Orbán szerint " a gazdasági növekedés állandó, a fizetések nőnek, és, hogy a családtámogatásokat is évről évre növelni tudta a kormány".

A miniszterelnök a választásról is beszélt, hogyha a Fidesz győz, akkor "Brüsszel nem tud legyőzni minket, a Soros-terv elbukik". Hogy mi a Soros-terv? Cikkünkből kiderül.